Suomalainen ENCE on edennyt neljän parhaan joukkoon Counter-Striken suurimmassa turnauksessa.

Aleksi ”allu” Jalli oli ENCE-pelaajista ainoa, joka oli pelannut usean tuhannen katsojan edessä ennen torstai-illan puolivälierää.­

Suomalainen Counter-Strike-joukkue ENCE on edennyt neljän parhaan joukkoon suuressa IEM: Katowice -turnauksessa.

ENCE voitti puolivälierissä amerikkalaisen Team Liquid -joukkueen 2–0-tuloksella (16–11 de_mirage, 19–16 de_inferno). ENCE lähti otteluun selvänä altavastaajana, sillä Liquid on ollut turnauksen alusta asti toinen voittajasuosikki.

– Tuodaan se poika kotiin, totesi itsevarmasti Aleksi ”Aleksib” Virolainen ottelun jälkeisessä haastattelussa.

Se hetki, kun ENCE varmisti paikkansa välieriin:

Jos video ei näy yllä, katso se täältä.

ENCEssä pelaavat Aleksi ”allu” Jalli, Jere ”sergej” Salo, Jani ”Aerial” Jussila, Sami ”xseveN” Laasanen ja Aleksi ”Aleksib” Virolainen. Joukkuetta valmentaa Slaava ”Twista” Räsänen.

Suomalaisjoukkueen pelit jatkuvat lauantaina kello 17, jolloin vastaan asettuu ukrainalaisjoukkue Natus Vincere. Turnauksen finaali pelataan sunnuntai-iltana Suomen aikaa kello 20.

ENCE pelaa lauantaina finaalipaikasta NaVia vastaan. ENCEn kokoonpano (v-o): Jani Jussila, Jere Salo, Aleksi Virolainen, Aleksi Jalli ja Sami Laasanen.­

Puolassa järjestettävä Major-turnaus on pelin suurin ja arvostetuin. Major-turnaus järjestetään nyt 14:n kerran ja ENCE on mukana ensimmäistä kertaa.

Vakuuttava voitto ja hurja nousu!

Ensimmäinen kartta de_mirage alkoi tasaisesti, kun puolia vaihdettiin ENCEn johtaessa 8–7-lukemin. Puoltenvaihdon jälkeen ENCE oli niskan päällä, kun Liquidin hyökkäykset eivät purreet suomalaisten puolustukseen. ENCE voitti kartan lopulta 16–11-numeroin.

Keith ”NAF” Markovicin uskomaton yksilösuoritus ensimmäisessä kartassa:

De_infernossa ENCE siirtyi puolustavana joukkueena nopeasti 5–2-johtoon, mutta hävisi tämän jälkeen seitsemän kierrosta putkeen. Puolia vaihdettiin lopulta Liquidin 9–6-komennossa.

Toisella osiolla Liquid näytti olevan kiinni voitossa, sillä pian taululla oli 15–8-lukemat. ENCE kuitenkin kesti paineet: seitsemällä peräkkäisellä kierrosvoitolla ottelu eteni jatkoajalle!

Jatkoajalla ENCE aloitti vakuuttavasti hyökkääjinä voittamalla kaikki kaksi kolmesta kierroksesta. Puoltenvaihdon jälkeen ENCE voitti kaksi tarvittavaa kierrosta ongelmitta. 19–17-voitolla varmistui paikka neljän parhaan joukkoon ja lauantaille.

Perjantaina puolivälierät jatkuvat ottelupareilla MIBR–Renegades ja Astralis–NiP. Sunnuntaina pelattavassa Major-finaalissa on panoksena maailman ykkösjoukkueen titteli ja 440 000 euron pääpalkinto.